ddrg/super_eurlex huggingface dataset:
Kommissionens forordning (EF) nr. 1563/2000

af 18. juli 2000

om ændring af forordning (EF) nr. 440/2000 om fastlæggelse af de årlige tildelinger til de nytilkomne erhvervsdrivende for 2000 i forbindelse med toldkontingenterne og mængden af traditionelle AVS-bananer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 1257/1999(2),

under henvisning til Kommissionens forordning (EF) nr. 2362/98 af 28. oktober 1998 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til Fællesskabet(3), ændret ved forordning (EF) nr. 756/1999(4), særlig artikel 9, stk. 3, og

ud fra følgende betragtninger:

(1) I artikel 9, stk. 3, i forordning (EF) nr. 2362/98 fastsættes metoden til beregning af den årlige tildeling til hver nytilkommen erhvervsdrivende. Efter denne metode fastlægger Kommissionen de årlige tildelinger på grundlag af de individuelle ansøgninger, som er klassificeret i stigende orden efter de mængder, der søges om.

(2) Ud fra medlemsstaternes indberetning om ansøgningerne om årlige tildelinger til nytilkomne erhvervsdrivende i henhold til artikel 2, stk. 5, i forordning (EF) nr. 250/2000(5) fastsatte Kommissionen i forordning (EF) nr. 440/2000(6) de individuelle tildelinger, der burde tildeles de nytilkomne erhvervsdrivende i 2000.

(3) Som følge af den supplerende efterprøvning og kontrol, som de nationale myndigheder har foretaget i samarbejde med Kommissionen, bør der ske en tilpasning af de årlige tildelinger til nye erhvervsdrivende. Forordning (EF) nr. 440/2000 bør derfor ændres.

(4) Bestemmelserne i nærværende forordning hindrer ikke, at der på et senere tidspunkt træffes andre foranstaltninger af hensyn til overholdelsen af de internationale forpligtelser, som Fællesskabet har indgået i forbindelse med Verdenshandelsorganisationen (WTO), og de erhvervsdrivende kan ikke med henvisning til nærværende forordning gøre gældende, at de har en berettiget forventning om, at importordningen forlænges.

(5) Bestemmelserne i nærværende forordning bør træde i kraft straks -

UDSTEDT FØLGENDE FORORDNING:

Artikel 1

Bilaget til forordning (EF) nr. 440/2000 erstattes af bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juli 2000.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 160 af 26.6.1999, s. 80.

(3) EFT L 293 af 31.10.1998, s. 32.

(4) EFT L 98 af 13.4.1999, s. 10.

(5) EFT L 26 af 2.2.2000, s. 6.

(6) EFT L 54 af 26.2.2000, s. 27.

BILAG

Anvendelse af artikel 9, stk. 3, i forordning (EF) nr. 2362/98

>TABELPOSITION>
Kommissionens forordning (EF) nr. 1574/2000

af 19. juli 2000

om den foreløbige forsyningsopgørelse for Azorerne og Madeira for de kornprodukter, der er omfattet af den ordning, som er fastsat i artikel 2-10 i Rådets forordning (EØF) nr. 1600/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira(1), senest ændret ved forordning (EF) nr. 1257/1999(2), særlig artikel 10, og

ud fra følgende betragtninger:

(1) De produktmængder, der omfattes af den særlige forsyningsordning, fastlægges i forbindelse med den foreløbige forsyningopgørelse, der udarbejdes periodisk, og som kan revideres løbende afhængigt af markedsbehovene og under hensyntagen til den lokale produktion og det traditionelle handelsmønster.

(2) Efter artikel 2 i forordning (EØF) nr. 1600/92 omfatter foranstaltningerne forsyninger til konsum og forarbejdning på øgruppen til de i forordningens bilag anførte produkter. Behovene vurderes hvert år i forbindelse med en foreløbig forsyningsopgørelse, der kan justeres i løbet af anvendelsesperioden efter udviklingen i øernes behov. Der kan udarbejdes en særskilt forsyningsopgørelse for behovene hos de virksomheder, der forarbejder eller bearbejder produkter, som er bestemt til det lokale marked eller traditionelt forsendes til det øvrige EF.

(3) Der bør vedtages en foreløbig opgørelse for de pågældende produkter, der omfatter hele årsperioden fra den 1. juli 2000 til den 30. juni 2001.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Med henblik på anvendelse af artikel 2 i forordning (EØF) nr. 1600/92 fastsættes de mængder i den foreløbige forsyningsopgørelse, der er omfattet af fritagelse for importafgift for produkter fra tredjelande eller ydelse af EF-støtte for produkter fra EF-markedet, som anført i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 2000.

På Kommissionens vegne

Franz Fischler

Medlem af Kommissionen

(1) EFT L 173 af 27.6.1992, s. 1.

(2) EFT L 160 af 26.6.1999, s. 80.

BILAG

Forsyningsopgørelse for Azorerne og Madeira: Kornprodukter - 2000/2001

>TABELPOSITION>
Kommissionens forordning (EF) nr. 1559/2000

af 17. juli 2000

om oplagringsorganernes opkøbspris for uforarbejdede tørrede druer og figner for produktionsåret 2000/2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2701/1999(2), særlig artikel 9, stk. 8, og

ud fra følgende betragtninger:

(1) Kriterierne for fastsættelsen af oplagringsorganernes opkøbspris for uforarbejdede tørrede figner og druer er fastsat i artikel 9, stk. 2, i forordning (EF) nr. 2201/96, og betingelserne for oplagringsorganernes opkøb og forvaltning af produkterne er fastsat ved Kommissionens forordning (EF) nr. 1622/1999 af 23. juli 1999 om gennemførelsesbestemmelser for Rådets forordning (EF) nr. 2201/96 med hensyn til hvilken oplagringsordning, der anvendes for uforarbejdede tørrede druer og figner(3). Opkøbspriserne for produktionsåret 2000/2001 bør derfor fastsættes for tørrede rosiner på grundlag af udviklingen i verdensmarkedspriserne og for tørrede figner på grundlag af den minimumspris, der er fastsat ved Kommissionens forordning (EF) nr. 1558/2000 af 17. juli 2000 om fastsættelse af den minimumspris, der skal betales til producenterne for uforarbejdede tørrede figner samt produktionsstøttebeløbet for tørrede figner for produktionsåret 2000/2001(4).

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

For produktionsåret 2000/2001 er opkøbsprisen, som omhandlet i artikel 9, stk. 2, i forordning (EF) nr. 2201/96, på:

- 46,910 EUR pr. 100 kilogram netto for uforarbejdede tørrede druer

- 58,444 EUR pr. 100 kilogram netto for uforarbejdede tørrede figner.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 2000.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 327 af 21.12.1999, s. 5.

(3) EFT L 192 af 24.7.1999, s. 33.

(4) Se side 8 i denne Tidende.
Kommissionens forordning (EF) nr. 1558/2000

af 17. juli 2000

om fastsættelse for produktionsåret 2000/2001 af den minimumspris, der skal betales producenterne for tørrede uforarbejdede figner, samt produktionsstøtten for tørrede figner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2701/1999(2), særlig artikel 3, stk. 3, og artikel 4, stk. 9, og

ud fra følgende betragtninger:

(1) Datoerne for produktionsårene er fastsat i artikel 2 i Kommissionens forordning (EF) nr. 504/97 af 19. marts 1997 om gennemførelsesbestemmelser til forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager(3), senest ændret ved forordning (EF) nr. 1607/1999(4).

(2) Kriterierne for fastsættelse af minimumsprisen og produktionsstøtten er fastsat i artikel 3 og 4 i forordning (EF) nr. 2201/96, og de produkter, for hvilke der fastsættes minimumspris og støtte, er angivet i artikel 1 og 2 i Kommissionens forordning (EF) nr. 1573/1999 af 19. juli 1999 om gennemførelsesbestemmelser til Rådets forordning (EF) nr. 2201/96 for så vidt angår krav til tørrede figner, der er omfattet af produktionsstøtteordningen(5). Minimumsprisen og produktionsstøtten for produktionsåret 2000/2001 bør derfor fastsættes.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

For produktionsåret 2000/2001 er:

a) den minimumspris, der er omhandlet i artikel 3 i forordning (EF) nr. 2201/96, 87,886 EUR pr. 100 kg netto ab producent for uforarbejdede tørrede figner

b) den produktionsstøtte, der er omhandlet i artikel 4 i nævnte forordning, 28,63 EUR pr. 100 kg netto for tørrede figner.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 2000.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 327 af 21.12.1999, s. 5.

(3) EFT L 78 af 20.3.1997, s. 14.

(4) EFT L 190 af 23.7.1999, s. 11.

(5) EFT L 187 af 20.7.1999, s. 27.
Kommissionens forordning (EF) nr. 1566/2000

af 18. juli 2000

om ændring af forordning (EØF) nr. 94/92 om nærmere regler for indførsel fra tredjelande som omhandlet i Rådets forordning (EØF) nr. 2092/91

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved Kommissionens forordning (EF) nr. 1437/2000(2), særlig artikel 11, stk. 1, litra a), og

ud fra følgende betragtninger:

(1) Ifølge artikel 11, stk. 1, i forordning (EØF) nr. 2092/91 kan produkter, som indføres fra et tredjeland, kun markedsføres, hvis de har oprindelse i et tredjeland, der er anført på en liste, som fastlægges efter kriterierne i stk. 2 i nævnte artikel. Denne liste findes i bilaget til Kommissionens forordning (EØF) nr. 94/92(3), senest ændret ved forordning (EF) nr. 548/2000(4).

(2) De australske myndigheder har anmodet Kommissionen om, at der på listen optages et nyt kontrollerende og attestudstedende organ efter reglerne i forordning (EØF) nr. 94/92.

(3) De australske myndigheder har givet Kommissionen alle de garantier og oplysninger, der er nødvendige for at sikre, at det nye kontrollerende og attestudstedende organ opfylder de kriterier, der er fastsat i artikel 11, stk. 2, i forordning (EØF) nr. 2092/91.

(4) De i denne forordning fastsatte foranstaltninger er i overensstemmelse med udtalelse afgivet af det udvalg, der omhandles i artikel 14 i forordning (EØF) nr. 2092/91 -

UDSTEDT FØLGENDE FORORDNING:

Artikel 1

Bilaget til forordning (EØF) nr. 94/92 affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juli 2000.

På Kommissionens vegne

Franz Fischler

Medlem af Kommissionen

(1) EFT L 198 af 22.7.1991, s. 1.

(2) EFT L 161 af 1.7.2000, s. 62.

(3) EFT L 11 af 17.1.1992, s. 14.

(4) EFT L 67 af 15.3.2000, s. 12.

BILAG

Punkt 3 i teksten vedrørende Australien affattes således: "Kontrolorganer:

- Australian Quarantine and Inspection Service (AQIS) (Department of Agriculture, Fisheries and Forestry)

- Bio-dynamic Research Institute (BDRI)

- Biological Farmers of Australia (BFA)

- Organic Vignerons Association of Australia Inc. (OVAA)

- Organic Herb Growers of Australia Inc. (OHGA)

- Organic Food Chain Pty Ltd (OFC)

- National Association of Sustainable Agriculture, Australia (NASAA)".
Kommissionens forordning (EF) nr. 1556/2000

af 17. juli 2000

om ændring af forordning (EF) nr. 1261/96 om udarbejdelse af den foreløbige forsyningsopgørelse for De Kanariske Øer for vinprodukter, der er omfattet af den særlige ordning i artikel 2-5 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 1305/2000(2), særlig artikel 2, artikel 3, stk. 4, og artikel 4, stk. 4, og

ud fra følgende betragtninger:

(1) Kommissionens forordning (EF) nr. 1261/96(3), senest ændret ved forordning (EF) nr. 1511/1999(4), fastsætter i den foreløbige forsyningsopgørelse for vinprodukter de mængder, der er omfattet af EF-støtteordningen i perioden 1. juli 1999 til 30. juni 2000.

(2) For at sikre fortsatte forsyninger og tage hensyn til de særlige produktionsforhold, der gør sig gældende på De Kanariske Øer, bør mængderne i den foreløbige forsyningsopgørelse for perioden 1. juli 2000 til 30. juni 2001 fastsættes. Støtten til at sikre De Kanariske Øer forsyninger bør ligeledes fastsættes til de i bilag II anførte beløb på baggrund af noteringerne og priserne på de pågældende vinprodukter i den kontinentale del af Fællesskabet og på verdensmarkedet.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag I og II til forordning (EF) nr. 1261/96 affattes som angivet i bilag I og II til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 2000.

På Kommissionens vegne

Franz Fischler

Medlem af Kommissionen

(1) EFT L 173 af 27.6.1992, s. 13.

(2) EFT L 148 af 22.6.2000, s. 15.

(3) EFT L 163 af 2.7.1996, s. 15.

(4) EFT L 175 af 10.7.1999, s. 31.

BILAG I

VINPRODUKTER

Foreløbig forsyningsopgørelse for De Kanariske Øer

(1. juli 2000 til 30. juni 2001)

>TABELPOSITION>

BILAG II

Støttebeløb for de i bilag I omhandlede produkter

>TABELPOSITION>
Kommissionens forordning (EF) nr. 1577/2000

af 19. juli 2000

om fastsættelse af omregningskursen for visse former for direkte støtte, der har den 1. juli 2000 som udløsende begivenhed

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),

under henvisning til Kommissionens forordning (EF) nr. 1410/1999(2) om ændring af forordning (EF) nr. 2808/98(3) om gennemførelsesbestemmelser for den agromonetære ordning for euroen i landbrugssektoren, særlig artikel 2, og

ud fra følgende betragtninger:

(1) Den udløsende begivenhed for omregningskursen for støtte til markafgrøder og bælgsæd er begyndelsen af det produktionsår, for hvilket støtten bevilges, som fastsat i artikel 4, stk. 1, i forordning (EF) nr. 2808/92, ændret ved forordning (EF) nr. 1410/1999.

(2) Ovennævnte omregningskurs er fastsat i artikel 4, stk. 3, i forordning (EF) nr. 2808/98 og er lig med gennemsnittet beregnet pro rata temporis af de gældende vekselkurser i den måned, der går forud for den udløsende begivenhed, som er den 1. juli 2000.

(3) Omregningskursen for støtten til humle som fastsat i artikel 12 i Rådets forordning (EØF) nr. 1696/71(4), senest ændret ved forordning (EF) nr. 191/2000(5), fastsættes ligeledes på ovennævnte måde i artikel 1 i Kommissionens forordning (EØF) nr. 1793/93 af 30. juni 1993 om den udløsende begivenhed for landbrugsomregningskurserne for humle(6), senest ændret ved forordning (EF) nr. 1410/1999 -

UDSTEDT FØLGENDE FORORDNING:

Artikel 1

Omregningskursen for:

- den støtte, der er fastsat i artikel 4, stk. 1, i forordning (EF) nr. 2808/98, og som har den 1. juli 2000 som udløsende begivenhed, og

- den støtte til humle, der er fastsat i artikel 12 i forordning (EØF) nr. 1696/71

er angivet i bilaget til nærværende forordning.

Artikel 2

Denne forordning træder i kraft på syvendedagen for dens offentliggørelse i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 2000.

På Kommissionens vegne

Franz Fischler

Medlem af Kommissionen

(1) EFT L 349 af 24.12.1998, s. 1.

(2) EFT L 164 af 30.6.1999, s. 53.

(3) EFT L 349 af 24.12.1998, s. 36.

(4) EFT L 175 af 4.8.1971, s. 1.

(5) EFT L 23 af 28.1.2000, s. 4.

(6) EFT L 163 af 6.7.1993, s. 22.

BILAG

Omregningskurser for den støtte, der er fastsat i artikel 1 i nærværende forordning

1 EUR = (gennemsnit for perioden 1.6.2000-30.6.2000)

>TABELPOSITION>
Kommissionens forordning (EF) nr. 1595/2000

af 20. juli 2000

om ændring af bilaget til forordning (EF) nr. 1332/2000 om fravigelse af forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999 om indførelse af en støtteordning for producenter af visse markafgrøder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), ændret ved forordning (EF) nr. 2704/1999(2), særlig artikel 9, og

ud fra følgende betragtninger:

(1) I Kommissionens forordning (EF) nr. 1332/2000(3) fastsættes der undtagelser fra Kommissionens forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999(4) for så vidt angår betingelserne for ydelse af arealstøtte til visse markafgrøder.

(2) Virkningerne af tørken har i øjeblikket ramt flere områder i Tyskland end forudset i forordning (EF) nr. 1332/2000.

(3) Disse områder bør derfor tilføjes i bilaget til forordning (EF) nr. 1332/2000.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 1332/2000 udskiftes med nærværende bilag.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juli 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 1.

(2) EFT L 327 af 21.12.1999, s. 12.

(3) EFT L 151 af 24.6.2000, s. 9.

(4) EFT L 280 af 30.10.1999, s. 43.

BILAG

"BILAG

ÖSTERREICH

Niederösterreich (gesamtes Landesgebiet)

Burgenland (gesamtes Landesgebiet)

Steiermark (gesamtes Landesgebiet)

Oberösterreich (gesamtes Landesgebiet)

Salzburg (Bezirk Salzburg Land)

DEUTSCHLAND

Brandenburg (gesamtes Landesgebiet)

Mecklenburg-Vorpommern (gesamtes Landesgebiet)

Sachsen-Anhalt (gesamtes Landesgebiet)

Thüringen (gesamtes Landesgebiet)

Sachsen (gesamtes Landesgebiet)

Niedersachsen:

- Landkreise:

- Celle

- Gifthorn

- Lüchow-Dannenberg

- Uelzen.

Baden-Württemberg:

- Landkreise und Gemeinden des Regierungsbezirks Stuttgart:

- Main Tauber Kreis (insgesamt)

- Landkreis Heilbronn: Gemeinden:

Flein, Ilsfeld, Beilstein, Abstatt, Untergruppenbach, Langenbrettach, Neuenstadt, Hardthausen, Neudenau, Möckmühl

- Rems-Murr-Kreis: Gemeinden:

Alfdorf, Welzheim, Rudersberg, Schorndorf, Murrhardt, Sulzbach, Großerlach

- Landkreis Böblingen: Gemeinden:

Leonberg-Gebersheim, Rutesheim, Weil der Stadt"
Kommissionens forordning (EF) nr. 1651/2000

af 26. juli 2000

om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 1509/2000(2), særlig artikel 6, stk. 3 og 4, og

ud fra følgende betragtninger:

(1) Frankrig har med henvisning til artikel 5 i forordning (EØF) nr. 2081/92 indgivet en ansøgning til Kommissionen om registrering af en betegnelse som geografisk betegnelse.

(2) Det er, jf. artikel 6, stk. 1, i nævnte forordning, blevet konstateret, at ansøgningen er i overensstemmelse med forordningen, og at den indeholder alle de oplysninger, der er nævnt i artikel 4 heri.

(3) Kommissionen har ikke i henhold til artikel 7 i nævnte forordning modtaget nogen indsigelser, efter at betegnelsen, som fremgår af bilaget til nærværende forordning, er blevet offentliggjort i De Europæiske Fællesskabers Tidende(3).

(4) Betegnelsen er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og dermed også til fællesskabsbeskyttelse som beskyttet geografisk betegnelse.

(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1576/2000(5) -

UDSTEDT FØLGENDE FORORDNING:

Artikel 1

Den betegnelse, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelsen optages i registeret over beskyttede oprindelsesbetegnelser og beskyttede geografiske betegnelser som beskyttet geografisk betegnelse (BGB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 2000.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EFT L 174 af 13.7.2000, s. 7.

(3) EFT C 274 af 28.9.1999, s. 5.

(4) EFT L 327 af 18.12.1996, s. 11.

(5) EFT L 181 af 20.7.2000, s. 35.

BILAG

PRODUKTER I TRAKTATENS BILAG I BEREGNET TIL KONSUM

Kød

FRANKRIG

Agneau du Limousin (BGB)